ΓΡΑΠΤΗ ΕΡΩΤΗΣΗ P-2079/01

υποβολή: Sebastiano Musumeci (UEN) προς την Επιτροπή

(3 Ιουλίου 2001)

Θέμα: Ναυάγιο στα Στενά της Σικελίας: παράδοση των σορών

Λαμβάνονταςπόψη ότι τα Χριστούγεννα του 1996 ένα πλοίο που κατευθυνόταν προς την Ευρώπη και στο οποίο επέβαιναν 283 λαθρεπιβάτες Ινδοί, Πακιστανοί και Ταμίλ, ναυάγησε κοντά στη Σικελία· Έχονταςπόψη ότι κανένας λαθρεπιβάτης δεν κατάφερε να διασωθεί από αυτή την τρομερή τραγωδία· Λαμβάνονταςπόψη ότι το ναυάγιο του πλοίου και οι σοροί πολλών θυμάτων ανακαλύφθηκαν πρόσφατα από αλιείς του Portopalo,

Θα μπορούσε η Επιτροπή, ως πράξη ανθρωπισμού, να παρέμβει με κάποιο τρόπο ώστε να παραδοθούν οι σοροί των θυμάτων, λαμβάνονταςπόψη ότι κανένας εθνικός ή περιφερειακός φορέας της Μεσογείου δεν θέλησε να αναλάβει αυτή την οφειλόμενη πρωτοβουλία·

Ποιες πρωτοβουλίες προωθεί η Επιτροπή προκειμένου να εντοπισθούν οι εγκληματίες εκμεταλλευτές αυτού και άλλων τραγικών ταξιδίων της ελπίδας λαθρομεταναστών προς τις ακτές της νότιας Ιταλίας, οι οποίες, εξάλλου, εκτίθενται όλο και περισσότερο στην αποβίβαση εξωκοινοτικών λαθρομεταναστών, λόγω της έλλειψης προληπτικών και κατασταλτικών μέτρων εκ μέρους των ιταλικών αρχών·

Απάντηση του κ. Vitorino Εξ ονόματος της Επιτροπής

(17 Σεπτεμβρίου 2001)

Η Επιτροπή θυμάται την ανθρώπινη τραγωδία που είχε συμβεί τον Δεκέμβριο του 1996, όταν 283 μετανάστες λαθρεπιβάτες έπεσαν θύματα ναυαγίου κοντά στις ακτές της Σικελίας. Η Επιτροπή δεν είναι δυστυχώς σε θέση να συμμετάσχει στη στήριξη της αναζήτησης των σωρών των θυμάτων αυτού του δυστυχήματος.

Κατά τη διάρκεια της τελευταίας πενταετίας, πολλά σκάφη κάθε μεγέθους στα οποία επέβαιναν λαθρομετανάστες έχουν ναυαγήσει κοντά στις ακτές των Μεσογειακών κρατών μελών. Με κίνδυνο της ζωής τους συχνά, διάφοροι λαθρομετανάστες έχουν εισαχθεί λαθραία στην Ευρώπη από εγκληματικά δίκτυα που συνήθως δεν διστάζουν ακόμα και να θυσιάζουν ανθρώπινες ζωές για να αποφύγουν τη σύλληψή τους. Αλλάπάρχουν επίσης και άλλα ανθρώπινα θύματα μεταξύ των λαθρομεταναστών, εξαιτίας των κινδύνων που συνεπάγεται η έλλειψη ασφάλειας των συνθηκών μεταφοράς τους.

Έχει, επομένως, καθοριστική σημασία η διαμόρφωση πολιτικών στο επίπεδο της Ένωσης όσον αφορά την πρόληψη και την καταπολέμηση της παράνομης μετανάστευσης, και ιδίως της καταπολέμησης των εγκληματικών δικτύων που τηνποθάλπουν. Τον Ιούνιο του 2001, το Συμβούλιο εξέδωσε μια οδηγία για τον ορισμό της διευκόλυνσης της παράνομης εισόδου, κυκλοφορίας και διαμονής των λαθρομεταναστών· αυτή η οδηγία συνοδευόταν από οδηγία - πλαίσιο που αποσκοπεί στην ενίσχυση του ποινικού πλαισίου για την πρόληψη της διευκόλυνσης της παράνομης εισόδου και διαμονής των λαθρομεταναστών, με την οποία πλαισιώνεται η δίωξη όσων διευκολύνουν αυτές τις παράνομες ενέργειες. Επιπλέον, το Συμβούλιο εξέδωσε επίσης μια οδηγία που αποσκοπεί στη συμπλήρωση των διατάξεων του άρθρου 26 της συνθήκης εφαρμογής της συμφωνίας Schengen, στην οποία ορίζονται επακριβέστερα οιποχρεώσεις αυτών που μεταφέρουν μετανάστες. Τον Δεκέμβριο του 2000, η Επιτροπή είχε εκδώσει μια ανακοίνωση για την καταπολέμηση της εμπορίας ανθρώπων και την καταπολέμηση της σεξουαλικής εκμετάλλευσης των παιδιών και της παιδικής πορνογραφίας, η οποία περιλαμβάνει πρόταση για απόφαση - πλαίσιο του Συμβουλίου για την καταπολέμηση της εμπορίας ανθρώπων.

Η Επιτροπή πιστεύει ότι είναι σημαντικό να θεσπιστούν το συντομότερο δυνατό μέτρα σχετικά με την παράνομη μετανάστευση, όπως προβλέπεται στο άρθρο 63 παράγραφος 3, σημείο β) (πρώην άρθρο 73 Κ) της συνθήκης ΕΚ. Έχει, κατά συνέπεια, την πρόθεση να εγκαινιάσει μια εις βάθος συζήτηση στο πλαίσιο μιας μελλοντικής ανακοίνωσης η οποία πρόκειται να εκδοθεί εντός των προσεχών εβδομάδων, σχετικά με την κοινή προσπάθεια πρόληψης και καταπολέμησης της παράνομης μετανάστευσης.